title: Liguria
text: Liguria silih sinunggil regione ring pasisi kalér kauh Itali, sané dados région pinih alit ka-3 ring Itali. Région puniki mawatesan sareng Prancis sikauh, Piémonté sikalér, taler Émilia-Romagna lan Toskana sikangin. Ring kelodné wénten Segara Ligurian, pahan saking Segara Tirénia (kalér Segara Tengah). Ibu kota région puniki magenah ring Génoa.